อยากสอบถามคุณค่ะ เป็นคนที่ประจำเดือนมาไม่ปกติอยู่แล้วเฉลี่ย เดือนเว้นเดือนได้ค่ะ ประจำเดือนมาล่าสุด 20-23 มิถุนา มีเพศสัมพันธุ์ล่าสุดวันที่29ก.ค.ป้องกันค่ะ ไปหาวันที่11ส.ค.ค่ะ มีการตรวจปัสสวะแจ้งว่าไม่ได้ท้องค่ะ ปัจจุบันประจำเดือนยังไม่มา อยากทราบว่า สาเหตุที่ประจำเหตุยังไม่มา เกิดจากอะไรได้บ้างคะ/มีโอกาสที่จะท้องไหมคะ
สวัสดีค่ะ หากมีเพศสัมพันธ์ล่าสุดในวันที่ 29 ก.ค. แล้ว ได้ตรวจหาการตั้งครรภ์ในวันที่ 11 ส.ค. แล้วพบว่าไม่ได้มีการตั้งครรภ์ ก็แสดงว่าไม่มีการตั้งครรภ์เกิดขึ้น ดังนั้น การที่ประจำเดือนยังไม่มา รวมถึงการที่เดือนเว้นเดือน ประจำเดือนจึงจะมา อาจเกิดจาก1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูกมาก่อนดังนั้น หากนานๆ ประจำเดือนจะมาสักครั้ง หรือมีระยะห่างระหว่างรอบประจำเดือนที่มากกว่า 45 วัน แนะนำควรไปพบสูติ-นรีแพทย์เพื่อตรวจหาสาเหตุ หากไม่ได้เกิดจากโรคทางกายใดๆ ก็อาจเกิดจากการทำงานของรังไข่ที่ผิดปกติ ซึ่งแพทย์ก็จะให้ยาปรับฮอร์โมนเพื่อให้ประจำเดือนมาเป็นปกติค่ะ